La puética d'Aristoteles tamién introduz outru conceutu rellacionáu asgaya cunu amentáu anteriormente: el de catarsis. La traxedia, al imitar aiciones de personaxes bonos que caen en desgracia, llogra la implicación emocional del espeutador, quien al traviés de la compasión y el miéu se purifica interiormente. Dicha reaición emocional tien la sua base na suspensión del xuiciu de rialidá nu que cinca a la aición tráxica: dalgien mui cosciente de la irrialidá de la obra nun podría empatizare.